nb id nb da de en da de da da da de da id da nb da de en da de da da da de da da de da en da da da da da da da da da da da da da da da nb da da da en da da en sv da de en nb da da zh en da nb de da eu da da da da da de da da da da de da en nb fr da da da sv
Kontoret for Budget og Planlægning ved Aarhus Kommune på studietur i Bruxelles - Central Denmark EU Office
Vi arbejder for Midtjylland i Bruxelles
Det er tre travle og særdeles indholdsrige dage, som kontoret for Budget og Planlægning ved Aarhus Kommune i øjeblikket er i gang med. Kontoret er nemlig på studietur til Bruxelles, hvor CDEU har stået for at tilrettelægge det tætpakkede program, som har til formål at give såvel finansiel som politisk indsigt i EU.
Mange spørgsmål om Brexit
Som en del af programmet var gruppen derfor i går på besøg hos Danmarks Faste Repræsentation ved EU, hvor finansrådgiver Rasmus Christian Thomsen gav en introduktion til repræsentationens arbejde og et indblik i den europæiske økonomiske politik. Derudover gav Rasmus Christian Thomsen også en introduktion til de forskellige institutioners rolle, der resulterede i mange spørgsmål fra gruppen, blandt andet i relation til det forestående Brexit.
Også lys i mørket
Brexit blev også diskuteret ivrigt på dagens næste besøg, hvor gruppen besøgte tænketanken European Policy Centre. Her understregede direktør Fabian Zuleeg dog, at selvom Brexit er et vigtigt punkt på dagsordenen, så er det ikke det eneste punkt. Der er også andre vigtige udfordringer for EU såsom den terrorisme, der opleves i og omkring Europa, og de store flygtningestrømme fra krigsramte lande.
Der var dog også positivt nyt at hente, da direktøren også fortalte om den generelle økonomiske optimisme, der befinder sig i EU efter finanskrisen.
Kofod: Vigtigheden af europæisk arbejde
Dagen sluttede med besøg hos Jeppe Kofod (S) i Europa-Parlamentet, som fortalte om sit arbejde med panamapapirerne og paradispapirerne, der handler om organisationers skatteunderdragelse og hvidvaskning af penge. Jeppe Kofod understregede, at det europæiske samarbejde er utrolig vigtigt for Danmark i arbejdet med for eksempel skattelysager, da vi står stærkere over for store virksomheder, hvis vi er samlet og dermed kan forsøge at gøre det sværere at begå skattekriminalitet ved at indføre ny lovgivning på området.
Finans Danmark og EU-kommissionen
Besøget fra kontoret for Budget og Planlægning ved Aarhus Kommune fortsætter i dag, hvor der blandt andet er besøg hos Finans Danmark i Bruxelles på programmet. Her skal gruppen høre chefen for Finans Danmark, Thomas Nørby Dahl, fortælle om arbejdet som lobbyorganisation med udgangspunkt i den aktuelle finansielle EU-regulering, og hvad der er oppe i tiden på finansagendaen. Derudover skal gruppen også på besøg i Europa-Kommissionen, hvor kommissionens konkurrencepolitik er på agendaen.
Vil du også høre nærmere om mulighederne for en studietur til Bruxelles, så kan du kontakte os på info@centraldenmark.eu
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
+32 470 91 10 29
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu
Modtag vores nyhedsbrev EU-fokus hver anden uge